(b)da se na plovilu za prihvat ili plovilu za istovar nalazi nepristran i kvalificiran promatrač kojeg su ovlastile i koji u mjeri u kojoj je to moguće nadzire pretovar i u mjeri u kojoj je to moguće ispunjava očevidnik kako je propisano u Očevidniku o pretovaru utvrđenom u Prilogu III. mjeri za očuvanje i upravljanje 2019/10, kako se povremeno mijenja, u vezi s količinama vrsta (vrste prema FAO-u/oznaka skupine/znanstveni naziv) za sve ribolovne resurse koji se pretovaruju;

(1)Ovlašteni inspektori sastavljaju izvješće o svakom ukrcaju i inspekciji korištenjem podatkovnih polja iz Obrasca za izvješćivanje o ukrcaju i inspekciji (Prilog 1. mjeri za očuvanje i upravljanje 2021/14, kako se povremeno mijenja). Država članica koja provodi inspekciju prosljeđuje elektronički primjerak izvješća o ukrcaju i inspekciji istovremeno tijelima ribarskog plovila i Komisiji u roku od tri radna dana od dovršetka ukrcaja i inspekcije. Ako država članica koja provodi inspekciju zbog tehničkih razloga ne može dostaviti to izvješće tijelima ribarskog plovila i Komisiji u tom roku, ta država članica istovremeno obavješćuje tijela ribarskog plovila i Komisiju te navodi rok u kojem će dostaviti izvješće. Komisija to izvješće bez odgode šalje izvršnom tajniku SIOFA-e.

(8)Ne dovodeći u pitanje stavke od 4. do 7., ako država članica zaprimi zahtjev za istragu navodne ozbiljne povrede u smislu ove odredbe, relevantna država članica dostavlja Komisiji odgovor, koji uključuje pojedinosti o svim poduzetim ili predloženim mjerama u vezi s navodnom ozbiljnom povredom, čim to bude moguće i u svakom slučaju u roku od mjesec dana od takvog zahtjeva.

POGLAVLJE VII.

PRIKUPLJANJE PODATAKA I IZVJEŠĆIVANJE O NJIMA

Članak 40.

Prikupljanje podataka

(1)Ribarska plovila Unije vode elektronički ili fizički očevidnik o ribolovu u skladu s člancima 14. i 15. Uredbe Vijeća (EZ) br. 1224/2009 koji sadržava informacije utvrđene u Prilogu IV.

(2)Ribarska plovila Unije podnose svojem nadležnom tijelu informacije iz očevidnika o ribolovu čim to bude moguće i najkasnije 48 sati nakon iskrcaja ili na zahtjev njihova nadležnog tijela.

(3)Države članice zastave osiguravaju da se podaci o ribolovnim aktivnostima, među ostalim za ciljne i neciljne vrste te povezane i ovisne vrste kao što su morski sisavci, morski gmazovi, morske ptice ili druge vrste koje izazivaju zabrinutost kako ih je definirao Znanstveni odbor SIOFA-e, prikupljaju od plovila koja plove pod njihovom zastavom u skladu s relevantnim odjeljcima Priloga IV.

(4)Države članice zastave prikupljaju podatke o ulovu i ribolovnom naporu na osnovi pojedinačnog ulova, uz iznimku ribolova povrazom, za koji se podaci o ulovu i naporu plovila prikupljaju na osnovi operacije, pri čemu operacija označava dnevnu aktivnost glavnog plovila zajedno s njegovim čamcima te pri čemu ulov označava dnevni ulov, a napor označava broj aktivnih ribara po danu i broj izvučenih povraza po danu.

(5)Država članica zastave do 15. svibnja svake godine izvješćuje Komisiju o podacima prikupljenima u skladu sa stavcima 3. i 4.

(6)Država članica zastave do 15. svibnja svake godine dostavlja Komisiji i godišnje sažetke o ulovu za sve vrste/skupine ulovljene na području u prethodnoj kalendarskoj godini. Sažeci o ulovu sadržavaju sljedeće informacije:

(a)kalendarsku godinu;

(b)statističko područje FAO-a;

(c)naziv vrste/skupine (uobičajeni naziv i znanstveni naziv);

(d)oznaku vrste/skupine (FAO-ova troslovna oznaka 19) (ako je dostupna);

(e)ukupan godišnji ulov – tone prema cijeloj živoj masi.

(7)Komisija do 31. svibnja svake godine prenosi Tajništvu SIOFA-e podatke iz stavaka 3., 4. i 6.

(8)Države članice zastave osiguravaju da se na plovilima koja plove pod njihovom zastavom i koja se bave ili namjeravaju baviti pridnenim ribolovom na području provodi FAO-ov dokument Identification guide to the deep-sea cartilaginous fishes of the Indian Ocean (Vodič za prepoznavanje dubokomorskih hrskavičnjača u Indijskom oceanu).

Članak 41.

Nacionalno izvješće

(1)Države članice zastave najmanje 40 dana prije početka svake redovne sjednice Znanstvenog odbora Komisiji dostavljaju godišnje nacionalno izvješće o svojim ribolovnim, istraživačkim i upravljačkim aktivnostima u skladu sa sljedećim:

(a)za prvo izvješće: nacionalno izvješće sadržava pojedinosti o aktivnostima u prethodnih pet kalendarskih godina;

(b)za sva izvješća nakon toga: nacionalno izvješće sadržava pojedinosti o aktivnostima u prethodnoj kalendarskoj godini; i

(c)u svakom se slučaju u nacionalnom izvješću uzimaju u obzir smjernice koje je Znanstveni odbor SIOFA-e izradio za sastavljanje takvih izvješća.